EkBass/fiwiki-20250220-pages-articles huggingface dataset:
Miss Divet

Marko Vainio on turkulainen drag-artisti. Hän loi alun perin drag-hahmon nimeltä Miss Divet, mutta esiintyy nykyään nimellä Divet Show by Marko Vainio. Vainion ura lähti nousuun vuonna 2003, kun hänet kruunattiin Turun Tähdeksi ja City-lehti nimesi Miss Divet Drag Show’n “Kaupungin parhaaksi”. Samana vuonna Divet voitti arvostetun Miss Drag Queen 2004 -tittelin. Aluksi Vainio työskenteli risteilyisäntänä Viking Linen m/s Isabella-aluksella ja esiintyi työnsä ohessa myös laivalla. Teuvo Loman suunnitteli ja toteutti hänen ensimmäisen shownsa puvustuksen. Vuonna 2005 Vainio teki päätöksen siirtyä tekemään drag-esityksiä kokopäiväisesti ja jätti palkkatyönsä taakseen. Siitä lähtien hänen kalenterinsa on täyttynyt juontotilaisuuksista, esiintymisistä yökerhoissa, laivoilla, baareissa, yritystapahtumissa, teattereissa, konserttisaleissa, festivaaleilla, häissä ja yksityistilaisuuksissa. Vuonna 2024 Marko juhlistaa 20-vuotista uraansa suurella Sex, Drag & Rock 'n' Roll -kiertueella. Yhteistyö on ollut tärkeä osa Vainion uraa. Vuonna 2007 Silja Line otti yhteyttä ja pyysi luomaan kuuden viikon mittaisen Euroviisu- teemaisen drag-esityksen. Tämä oli legendaarisen drag-duo Jukka Kurosen & Marko Vainion alku. He ovat yhdessä tuottaneet yli 15 suurta showta Tallink Siljalle. Vainion saavutuksiin kuuluu lukuisia televisioesiintymisiä, kuten * Neljän Tähden Illallinen * Reikä Seinässä * Big Brother * Puoli Seitsemän * Huomenta Suomi * All Together Now Suomi * Fazer TV-mainos Hän on myös osallistunut erilaisiin kilpailuihin ja voittanut tittelin, kuten Turun Tähti -kykykilpailun vuonna 2003, Miss Drag Queenin vuonna 2004 ja Spirit of the Fringe -palkinnon Edinburghissa vuonna 2019. Vainion kansainvälinen ura on vienyt hänet erilaisiin tapahtumiin ja festivaaleille, kuten * Copenhagen Pride * Prague Pride * Edinburgh Festival Fringe * World Pride København * Utrecht Pride, Alankomaat Divet Show by Marko Vainio perustuu nopeatempoiseen artisti-imitoitiin, jossa näyttävät asut vaihtuvat nopeasti sekä virheettömään huulisynkkaan unohtamatta huumoria. www.divetshow.com == Lähteet == ==Aiheesta muualla== *Divet Shown kotisivut Luokka:Suomalaiset drag-artistit Luokka:Elävät henkilöt Luokka:Syntymävuosi puuttuu
Aleksandr Tšakovski

Aleksandr Borisovitš Tšakovski (; 26. elokuuta (J: 13. elokuuta) 1913 Pietari – 17. helmikuuta 1994 Moskova) oli venäläinen neuvostokirjailija, lehtimies ja Neuvostoliiton kirjailijaliiton virkailija. Aleksandr Tšakovski syntyi lääkärin perheeseen. Vuonna 1938 hän valmistui Gorkille nimetystä kirjallisuusinstituutista ja toimi sen jälkeen kriitikkona. Toisen maailmansodan aikana hän työskenteli sotakirjeenvaihtajana mm. piiritetyssä Leningradissa. Vuodesta 1954 lähtien Tšakovski kuului Neuvostoliiton ja vuodesta 1958 Venäjän SFNT:n kirjailijaliiton hallituksiin. Vuonna 1962 hänestä tuli yksi Neuvostoliiton kirjailijaliiton sihteereistä. Vuosina 1955–1962 Tšakovski työskenteli Inostrannaja literatura -kirjallisuuslehden ja vuodesta 1962 kirjailijaliiton sanomalehden Literaturnaja gazetan päätoimittajana. Tšakovskin teokset edustavat ankaran puoluekantaista sosialistista realismia. Trilogia Eto bylo v Leningrade (”Tapahtui Leningradissa”, 1944–1947) kuvaa piiritetyn kaupungin elämää. Japanin Neuvostoliitolle luovuttamaa Etelä-Sahalinia kuvaava romaani U nas uže utro (”Meillä on jo aamu”, 1949) sai Stalin-palkinnon. Poliittisten suurromaanien ”Piiritys” (Blokada, 1968–1974) ja Pobeda (”Voitto”, 1978–1981) aiheena ovat toisen maailmansodan tapahtumat. Kirjailija liittyi NKP:hen vuonna 1941, toimi Neuvostoliiton korkeimman neuvoston kansanedustajana ja oli vuodesta 1971 lähtien NKP:n keskuskomitean ehdokasjäsen. Vuonna 1973 hänelle myönnettiin sosialistisen työn sankarin arvonimi. Hänet on palkittu mm. Leninin ja lokakuun vallankumouksen kunniamerkeillä. ==Suomennettuja teoksia== * Piiritetyssä Leningradissa. Suom. M. Jääskeläinen. Helsinki: Kansankulttuuri, 1945. * Eletty vuosi: pienoisromaani. Suom. E. Kiuru ja Taisto Summanen. Petroskoi: Karjalan ASNT:n valtion kustannusliike, 1960. * Kaukaisen tähden kajo. Suom. Saimi Kuivala. Moskova, Petroskoi: Edistys, 1965. * Piiritys. Suom. Ulla-Liisa Heino. Helsinki: Tammi, 1972. ==Lähteet== ==Aiheesta muualla== * Kratkaja literaturnaja entsiklopedija: Aleksandr Tšakovski Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1913 syntyneet Luokka:Vuonna 1994 kuolleet
Oivariini

thumb|252px|Valio Oivariini normaalisuolainen -levitettä. Oivariini on Valion valmistama levite, jota tehdään voista ja rypsiöljystä. Tuotteen nimi oli alun perin Voimariini, ja se sisälsi 80 prosenttia rasvaa eli saman verran kuin voi. Euroopan unionin säädös, jonka mukaan "voi"-sanaa sai käyttää vain tuotteista, joiden rasva oli ainoastaan maitorasvaa, johti nimen vaihtamiseen Oivariiniksi vuonna 2005. Oivariinin rasvapitoisuus on tiputettu 75 prosenttiin. Voimariini tuotiin markkinoille vuonna 1979.Tätä edelsi lainsäädännön muuttaminen siten, että voikasviöljyseosten myynti sallittiin.LASTEN MAITOVALMISTEIDEN KULUTUS JA MAIDONTUOTANNON JA -PROSESSOINNIN MUUTOKSET SUOMESSA. EKT-sarja 1786. Katariina Koivusaari. https://helda.helsinki.fi/server/api/core/bitstreams/fb2e00a3-b5f1-4ff6-9042-544243a7e19a/content Tuotekehittelyssä oli mallina Ruotsissa vuonna 1969 markkinoille tullut, suuren suosion saavuttanut voi–kasviöljyseos. Voimariinia valmistettiin aluksi Äänekosken meijerissä, mutta kysyntä ylitti nopeasti tuotantokapasiteetin, ja tuotetta alettiin valmistaa myös Kiuruveden Osuusmeijerissä. Nykyisin sen valmistus on muiden Valion ravintorasvojen tavoin keskitetty Seinäjoelle. ==Lähteet== Luokka:Ravintorasvat Luokka:Valion tuotteet Luokka:Suomalaiset elintarvikealan tuotemerkit Luokka:Levitteet
Scott Speedman

Scott Speedman (s. 1. syyskuuta 1975) on kanadalainen näyttelijä. Hänet tunnetaan parhaiten televisiosarjasta Felicity ja Michael Korvinin roolista kauhuelokuvassa Varjojen valtakunta. == Aiheesta muualla == * * Luokka:Kanadalaiset elokuvanäyttelijät Luokka:Kanadalaiset televisionäyttelijät Luokka:Vuonna 1975 syntyneet Luokka:Elävät henkilöt
Sysert

Sysert () on kaupunki Sverdlovskin alueella Venäjällä. Se sijaitsee Obin vesistöön kuuluvan Sysert-joen varrella 50 kilometriä Jekaterinburgista etelään. Kaupungin kautta kulkee Moskovan ja Tšeljabinskin välinen M5-valtatie. Asukkaita on 20 700 henkeä (vuonna 2009). Paikkakunta on syntynyt vuonna 1732 perustetun rautatehtaan yhteyteen. Myöhemmin siitä tuli Sysertin vuoriteollisuusalueen keskus. Vuoteen 1932 saakka nimenä oli Sysertski Zavod (”Sysertin tehdas”). Vuonna 1946 Sysertista tuli kaupunki. Nykyään siellä on mm. metalliteollisuutta ja posliinitehdas. Nähtävyyksiin kuuluu kaupungin keskustassa sijaitseva, 1800-luvulla rakennettu Sysertin tehtaan masuuni, kotiseutumuseo ja Sysertissä syntyneen kirjailija Pavel Bažovin kotimuseo. Kaupungin luonnonkaunis ympäristö on suosittua lomanviettoseutua. ==Lähteet== ==Aiheesta muualla== * Sysertin kaupunkipiirikunnan sivusto * Epävirallinen kaupunkisivusto Luokka:Sverdlovskin alueen kaupungit
Michael Berryman

Michael John Berryman (s. 4. syyskuuta 1948) on yhdysvaltalainen näyttelijä. Hän on näytellyt elokuvassa Yön silmät (The Hills Have Eyes). Hän on myös näytellyt monissa muissa kauhuelokuvissa ja B-elokuvissa. Syntymästään lähtien hän on sairastanut harvinaista hypohidroottista ektodermaalista dysplasiaa. == Filmografiaa == * Yksi lensi yli käenpesän (1975) * Yön silmät (The Hills Have Eyes, 1977) * Deadly Blessing (1981) * My Science Project (1985) * The Hills Have Eyes 2 (1985) * Star Trek 4: The Voyage Home (1986) * The Barbarians (1987) * Solar Crisis (1990) * Double Dragon (1994) * Spy Hard (1996) * The Independent (2000) * The Devil's Rejects (2005) * Brutal (2007) * Necrosis (2009) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1948 syntyneet Luokka:Elävät henkilöt
Rev Theory

Rev Theory (ennen nimellä Revelation Theory) on yhdysvaltalainen hard rock -yhtye Massachusettsista . Se on perustettu vuonna 2002. Vuonna 2005 ilmestyi yhtyeen debyyttialbumi Truth Is Currency.Rev theoryn tunnetuin kappale on ohjelman Blue Mountain State televisiosarjan tunnuslaulu "Hell Yeah". == Jäsenet == * Rich Luzzi – laulu * Julien Jorgensen – kitara * Rikki Lixx – kitara * Matty McCloskey – basso, taustalaulu * Dave Agolia – rummut == Historia == Revelation Theoryn jäsenet Rich, Dave ja Julian kokoontuivat ensimmäisen kerran vuonna 1997 Merrimackin Collegessa North Andoverissa. Sitten kaikki muuttivat Long Islandiin vuonna 2002, toivoen musiikkiuraa. 2005, he pyörivät muun muassa Sevendustin ja Hinderin keikoilla. Sitten he julkaisivat debyyttialbuminsa Truth Is Currency, jolta kappale Slowburn pääsi Amerikan listoille. Siitä heidän uransa alkoi. WWE:n tunnettu painija Randy Orton käyttää sisääntulomusiikkinaan Rev Theoryn "Voices"-laulua. == Diskografia == ===Studioalbumit=== * Truth Is Currency (2005) (nimellä Revelation Theory) * Light It Up (2008) * Justice (2011) * The Revelation (2016) ===EP:t=== * Revelation Theory EP (2004) * Acoustic Live from the Gibson Lounge (2009) * Take 'Em Out (2012) * Take Em Out (2012) ===Singlet=== * "Slowburn" (2005) * "Hell Yeah" (2008) * "Light It Up" (2008) * "Far From Over" (2009) * "Broken Bones" (2010) * "We Own The Night" (2016) Luokka:Yhdysvaltalaiset hard rock -yhtyeet
IBK Lockerud Mariestad

IBK Lockerud on Ruotsin Mariestadista tuleva salibandyseura. Seura on perustettu vuonna 1983 nimellä IBK Lockerudsgården. Seura on Ruotsin salibandyn menestyneimpiä ja on saavuttanut urheilumenestyksensä pääosin 1980-luvun lopulla ja 1990-luvun alussa. Seuran miesten edustusjoukkue on voittanu Ruotsin mestaruuden viisi kertaa ja naisten joukkue neljä kertaa. Kaudella 2009-2010 Seuran naisten edustusjoukkue pelaa Ruotsin pääsarjassa Superliigassa. == Saavutukset == === Miehet === * Salibandyn Ruotsin mestari: 1987, 1988, 1990, 1991 ja 1992 === Naiset === * Salibandyn Ruotsin mestari: 1987, 1988, 1990, 1995 * Hopeaa: 1989, 1990, 1992, 1993 * Pronssia: 1994, 2000 Luokka:Ruotsalaiset salibandyseurat Luokka:Mariestadin kunta Luokka:Vuonna 1983 perustetut urheiluseurat
Skellefteå Innebandy IF

Skellefteå Innebandy IF on ruotsalainen salibandyseura Skellefteåsta. Seuran naisten edustusjoukkue pelaa salibandya Ruotsin pääsarjassa Superliigassa. Joukkueen valmentajana toimii Mikael Lindholm ja joukkue pelaa kotiottelunsa Eddahallenissa. == Aiheesta muualla == * Skellefteå Innebandy IF - Joukkuekortti Ruotsin salibandyliiton sivuilla Luokka:Ruotsalaiset salibandyseurat Luokka:Skellefteån kunta
Pompeji (romaani)

Pompeji on vuonna 2003 julkaistu Robert Harrisin jännitysromaani, jonka tapahtumat sijoittuvat antiikin Roomaan, Pompejin kaupunkiin, jossa tapahtui kuuluisa tulivuorenpurkaus vuonna 79. == Juoni == Insinööri Marcus Attilius on ottanut kolme päivää aiemmin vastaan uuden työnsä Aqua Augustan hoitajana, kun edellinen insinööri Exomnius katosi salaperäisesti. Samaan aikaan entinen orja Ampliatus, joka on rikastunut 17 vuotta aiemmin Pompejin maanjäristyksen jälkeen tekemiensä kiinteistökauppojen ansiosta, heittää arvokkaita kalojaan hoitaneen orjan mureenoille kalojen yllättäen kuoltua. Ampliatuksen tytär hakee Attiliuksen apuun tarkoituksenaan pelastaa orja ja hän saa selville, että akveduktin veteen, jota kaloille on annettu, on joutunut rikkiä. Myöhemmin akveduktin veden virtaus lakkaa ja Attilius saa Neapoliksessa majaansa pitävältä amiraali Gaius Plinius Secundukselta käskyn korjata akvedukti. Seuraavana päivänä vietetään vuosittaista vulkanalia-juhlaa ja koska akvedukti joudutaan sulkemaan korjaustöiden ajaksi, on kaupungilla odotettavissa mellakoita. Kysellessään satamassa tapaamiltaan ihmisiltä muiden Augustan varrella sijaitsevien kaupunkien vedentulosta, saa Attilius tietää, että Pompejissa akvedukti toimii vielä. Hän suuntaa ryhmänsä kanssa sinne. Luokka:Englantilaiset romaanit Luokka:Jännitysromaanit Luokka:Historialliset romaanit Luokka:Vuoden 2003 kirjat
HC Satakunta

HC Satakunta oli vuonna 2008 perustettu eurajokelainen jääkiekkoseura. Se pelasi kaudet 2011–2015 Suomi-sarjassa. == Historia == HC Luvia aloitti kaudella 2008–2009 III-divisioonan alemmassa sarjassa. Seuraavaksi kaudeksi se nousi II-divisioonaan. HC Luvia selviytyi II-divisioonasta kaudeksi 2010–2011 Suomi-sarjaan, jossa se eteni alkulohkoista suoraan valtakunnalliseen Suomi- sarjaan. Vuodesta 2011 HC Luvian edustusjoukkue käytti nimeä HC Satakunta. Keväällä 2015 seura ilmoitti luopuvansa paikastaan Suomi- sarjassa.http://kiekkoareena.fi/jutut/hc-satakunta-luopuu-suomi- sarjapaikastaan ==Lähteet== * Seuran Facebook-sivu * HC Satakunta Eliteprospects-sivustolla ===Viitteet=== Luokka:Eurajoki Luokka:Entiset suomalaiset jääkiekkoseurat
Itiökasvit

Itiökasvit ovat kasveja, joiden lisääntymisessä itiöillä on keskeinen merkitys. Itiökasveja ovat muut kuin siemenkasvien kaareen kuuluvat kasvit eli muun muassa sammalet, saniaiset ja levät. Itiökasveilla ei ole kukkia, vaan niissä on itiöpesäkkeitä, joissa muodostuu paljon pienen pieniä itiöitä. Tuuli tai vesi kuljettavat itiöitä, joista uudet kasvit saavat alkunsa. Monien sammalten itiöpesäkkeet ovat varsien päissä, kun taas saniaisten itiöpesäkkeet ovat ruskeita läikkiä muistuttavina itiöpesäkeryhminä lehtien alapinnoilla. == Lähteet == Luokka:Kasvitaksonomia
K2rhym

K2rhym on tunisialainen rap-artisti. Hän muutti Saint-Denisiin, Ranskaan 15-vuotiaana ja ryhtyi sittemmin tuottamaan rap-musiikkia. K2rhym on työskennellyt muun muassa yhdessä Reda Talianin, Tunisianon, Willy Denzeyn ja Akilin kanssa. ==Diskografia== ===Albumit=== * Chroniques (2007) ===Singlet=== * DC Style (feat. Big Red) * Le Musique nui berange (feat. Cockpit) * How We Ride, La rue (feat Truth Hurts) * 3eme guerre * Stop (feat. Willy Denzey, A. Barika/n Jay, Zivkos) ==Aiheesta muualla== * Luokka:Tunisialaiset hip hop -artistit
Vanhaan hyvään aikaan

Vanhaan hyvään aikaan on Erkki Junkkarisen albumi vuodelta 1970. Tästä albumista Junkkarinen sai muutamaa vuotta myöhemmin Ruusuja hopeamaljassa -albuminsa siivittämänä kultalevyn. Levyn kappaleista Valssi menneiltä ajoilta oli Junkkarisen menestyskappale 1950-luvun alkuvuosina. ==Kappaleet== # # # # # # # # # # # # # # Luokka:Vuoden 1970 albumit Luokka:Erkki Junkkarisen albumit
Konkaritanssit

Konkaritanssit on Erkki Junkkarisen albumi vuodelta 1972. Konkaritanssit- albumeja julkaistiin seuraavina vuosina kuusi lisää, eri solisteilla. Viimeinen ilmestyi vuonna 1975. ==Kappaleet== # # # # # # # # # # # # Luokka:Vuoden 1972 albumit Luokka:Erkki Junkkarisen albumit
Breakaway (Transformers)

Breakaway on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 2007 Transformers: Timelines -lelusarjassa. ==Transformers: Timelines== Breakaway oli tässä lelusarjassa yksi Autoboteista, jotka muodostavat 13 alkuperäiseen transformeriin kuuluvan Nexus Maximuksen (tunnettu myöhemmin nimellä Nexus Prime). ==Videopelit== ===Transformers: Revenge of the Fallen -videopeli=== Breakaway on Transformers: Revenge of the Fallen -pelissä yksi viidestä Autobottikampanjan pelihahmosta ja heistä myös ainoa lentokykyinen (lukuun ottamatta Jetfiren osilla päivitetty versiota Optimuksesta). Breakaway käyttää aseinaan fuusiosädetarkkuuskivääriä ja ketjukanuunaa. Erikoiskykynä hänellä on lämpöaalto, joka ylikuumentaa vihollisten aseet väliaikaisesti. Breakawayn äänenä pelissä on Andrew Kishino. Breakawayn piti esiintyä myös elokuvassa Transformers: Kaatuneiden kosto, mutta sen sijaan pääsikin vain sen peliversioon. ===Transformers: Dark of the Moon -videopeli=== Transformers: Dark of the Moon -pelissä Breakaway esiintyvästä kolmesta Aerialbotista. Xbox 360- ja PlayStation 3-versioissa hän on pelattava hahmo moninpelitilassa. Breakawayn äänenä pelissä on Christian Lanz. == Aiheesta muualla == *Lisätietoa Breakawaystä TFWIKI.Netissä, Transformers-aiheisesta wikiassa Luokka:Autobotit
Ei turhia paineita

__NOTOC__ Ei turhia paineita on rap-artisti Hannes H.:n 9. elokuuta 2010 julkaistu studioalbumi. Sen julkaisi Skill Street Entertainment. == Kappaleet == # Alkusoitto # Ei turhia paineita # Mä vihaan mun pomoo # Kevät (mukana Jussi Kuoma & Are) # Tsekkaa sun mikkis (mukana Rekku & Jani Laguuni) # Leuka rintaan # Tuntenut satoja, rakastanut muutamii (mukana W. Kempton) # Mikä on kun ei taidot riitä (mukana Eino Antiwäkki) # PMP (mukana W. Kempton) # Kesä Californian (mukana Rakki) # Kahen vaiheil (mukana W. Kempton) # Mun sydän sykkii # Onks tää sitä elämää (Remix) # Rukoile mulle == Arvostelut == * Tuoreet Platat: Tuoreet Platat: Levyarvio == Lähteet == Luokka:Vuoden 2010 esikoisalbumit Luokka:Hannes H:n albumit
Näillä mailla

Näillä mailla on Pepe Ahlqvistin 20. albumi, joka julkaistiin 19. toukokuuta 2010. Se on Ahlqvistin ensimmäinen suomenkielinen albumi, ellei SF-Bluesin Joutomailla -levyä lasketa mukaan. Levyn kappaleet ovat Ahlqvistin sävellyksiä Timo Kiiskisen ja Teppo Nuorvan teksteihin. == Kappaleet == # # # # # # # # # # == Muusikot == * Pepe Ahlqvist – laulu, kitarat * Ninni Poijärvi – taustalaulu, haitari * Mika Kuokkanen – taustalaulu * Pentti Lahti – bassoklarinetti, bassohuilu, alttohuilu * Jonne Kulluvaara – komppikitara * Olli Haavisto – lapsteel, pedal steel, dobro, kitarat * Mika Railo – kontrabasso * Pekka Grön – basso, koskettimet * Janne Haavisto – rummut, lyömäsoittimet == Arvostelut == * Soundi: Soundi: Levyarvio * V2.fi: V2.fi: Levyarvio == Lähteet == * Humble House Records === Viitteet === Luokka:Vuoden 2010 albumit Luokka:Pepe Ahlqvistin albumit Luokka:Olli Haaviston tuottamat albumit
Viherkonna

Viherkonna (Bufotes viridis) on eurooppalainen sammakkolaji. Siitä on aiemmin käytetty myös nimeä vihertäpläkonna. Viherkonna kasvaa 6–9 cm pitkäksi. Selkäpuoli on pohjaväriltään vaalean rusehtava ja siinä on selvärajaisia, vihertäviä läiskiä. Pohjaväri kuitenkin vaihtelee hieman konnan elinympäristön mukaan. Vatsapuoli on vaalea.Viherkonna Sammakkolampi Viherkonnaa tavataan laajoilla alueilla Euroopassa Fennoskandian eteläpuolella, Rhein-joesta itään, Italiasta pohjoiseen ja idässä Kazakstaniin asti. Lajia on tavattu Suomessa vain satunnaisesti 1990-luvun alussa.Suomessa tavatut satunnaiset lajit Sammakkolampi == Lähteet == Luokka:Konnat
Oldřich Válek

Oldřich Válek (s. 9. kesäkuuta 1960 Opava, Tšekkoslovakia) on tšekkiläinen entinen jääkiekkoilija ja maailmanmestari. Hän oli rightilta pelaava temperamenttinen voimahyökkääjä. ==Ura== Valék pelasi koko kotimaanuransa Dukla Jihlavan riveissä. Hän pelasi seurassa kevääseen 1989 asti, jonka jälkeen hän siirtyi Lahteen vastaperustetun Hockey Reippaan riveihin. Minnesota North Stars varasi Válekin numerolla #212 vuonna 1983. Válek tuli suomalaisittain tutuksia ennen kaikkea Hockey Reippaan kovaotteisena pelaajana. Hän oli nostamassa joukkuetta I-divisioonasta takaisin SM-liigaan keväällä 1990. Válek muistetaan Lahdessa myös fyysisestä pelityylistään. Kaudella 1989–1990 hän sai yhdeksän ottelun pelikiellon loukattuaan linjatuomarin fyysistä koskemattomuutta 19. marraskuuta 1989 Kiekko-Espoota vastaan pelatun ottelun jälkimainingeissa; Kiekko-Espoo voitti ottelun jatkoajalla. Sama toistui kauden 1990–91 lopulla Turussa 21. helmikuuta 1991 ottelussa TPS:ää vastaan. Tämän seurauksena Válek sai marraskuuhun 1991 asti kestäneen pelikiellon (yhteensä 17 ottelua). Pitkän pelikiellon takia Hockey Reipas jätti Válekin sopimuksen uusimatta ja kohuttu laitahyökkääjä siirtyi kaudeksi 1991–92 Norjan GET-liigan Stjerneniin, jossa hän vietti kaksi seuraavaa kautta. Fyysisyydestään huolimatta Válek teki myös paljon pisteitä. Hän oli nousukaudella 1989–90 Reippaan paras maalintekijä tehtyään 47 osumaa vain 28 ottelussa. Pelikiellon lisäksi hän oli sivussa seitsemän ottelua silmään osuneen kiekon aiheuttaman vamman vuoksi. Kauden päätteeksi Válek valittiin myös toiseen tähdistökentälliseen. Liigakarsinnoissa Kouvolan KooKoota vastaan Válek keräsi neljässä ottelussa tehot 3+1. Kaikki maalit syntyivät karsintasarjan toisessa ottelussa Lahdessa, jonka Hockey Reipas voitti lukemin 8–2. SM-liigakaudella 1990–91 Válek oli Reipaan paras pistemies sekä maalintekijä tehoilla 28+23=51. Reipaan fanit jäivät kaipaamaan Válekia niin paljon, että hänet haluttiin lähes väkisin takaisin joukkueeseen. Talousvaikeuksista kärsinyt Reipas Lahti (perustettiin Hockey Reippaan tilalle) järjesti kansalaiskeräyksen, jossa tavoitteena oli saada 50 000 markkaa kokoon. Válekin sopimukseen saatiin riittävästi rahaa ja hän palasi Reippaaseen kaudeksi 1993–94. Válek joutui jättämään joukkueen kuitenkin kesken kauden, sillä Reipas Lahden talousvaikeudet syvenivät.. Tehokkuus kaukalossa jätti myös toivomisen varaa, sillä 17 ottelussa Válekin tilille kertyi vain 8 (2+6) tehopistettä. Válek palasi Dukla Jihlavaan kaudella 1993–94 ja lopetti pääsarjauransa keväällä 1996. Viimeisellä kaudellaan hän pelasi myös ranskalaisessa HC Chamonix’ssa. Pääsarjauransa jälkeen Válek on pelannut myös Tšekin ja Saksan alasarjoissa. ==Maajoukkue== Válek pelasi jääkiekon MM-kilpailuissa vuosina 1983 (hopeaa), 1985 (kultaa), 1986 (5.) sekä 1989 (pronssia). ==Uran jälkeen== Nykyään Válek toimii kuntokeskuksen yrittäjänä pienessä Dačicen kaupungissa. Hän on toiminut myös Dukla Jihlavan juniorivalmentajana. ==Lähteet== ==Aiheesta muualla== * * Luokka:Tšekkiläiset jääkiekkoilijat Luokka:Tšekkoslovakialaiset jääkiekkoilijat Luokka:Vuonna 1960 syntyneet Luokka:Elävät henkilöt
Kemin Uimaseura

Kemin Uimaseura on vuonna 1932 perustettu kemiläinen uimaseura. Uimaseura on vieläkin toiminnassa. Monien vuosien aikana Kemin Uimaseurassa on ollut monta ryhmää, mutta nykyään siinä on noin 6. Seuran nykyisenä päävalmentajana toimii Tuomas Suomalainen. == Lähteet == ==Aiheesta muualla== *Seuran kotisivut Luokka:Suomalaiset uintiseurat Luokka:Kemiläiset urheiluseurat Luokka:Vuonna 1932 perustetut urheiluseurat
Kivisammalet

Kivisammalet (Grimmia) on kivisammalten heimoon kuuluva suku. Kivisammalet kasvavat kivillä ja kallioilla. Ne ovat kärkipesäkkeisiä lehtisammalia. Suurin osa lajeista on pieniä (alle 2 cm) ja niillä on usein lehdessä karvakärki. Ainoastaan pohjankivisammal kasvaa koko Suomessa. ==Suomessa esiintyvät kivisammallajit== * Grimmia alpestris - alppikivisammal * Grimmia anodon - kyttyräkivisammal * Grimmia anomala - itukivisammal * Grimmia arenaria - tupsukivisammal * Grimmia decipiens - mäkikivisammal * Grimmia donniana - harmokivisammal * Grimmia elatior - isokivisammal * Grimmia elongata - tunturikivisammal * Grimmia funalis - kairakivisammal * Grimmia fuscolutea - paljakkakivisammal * Grimmia hartmanii - lehtokivisammal * Grimmia incurva - pörrökivisammal * Grimmia longirostris - pohjankivisammal * Grimmia mollis - kurkkiosammal * Grimmia montana - vuorikivisammal * Grimmia muehlenbeckii - nuokkukivisammal * Grimmia ovalis - mustakivisammal * Grimmia pulvinata - pieluskivisammal * Grimmia ramondii - tierakivisammal * Grimmia reflexidens - kerokivisammal * Grimmia torquata - kierrekivisammal * Grimmia unicolor - etelänkivisammal == Lähteet == Luokka:Kivisammalet (heimo)
Colin Norris

Colin Norris (s. 12. helmikuuta 1976 GlasgowColin Norris, Angel of Death nurse: Timeline) on sairaanhoitaja, joka murhasi neljä iäkästä potilasta insuliinilla kahdessa leedsiläisessä sairaalassa vuonna 2002. Uhrit olivat Doris Ludlam (80), Bridget Bourke (88), Irene Crookes (79) ja Ethel Hall (86); heidän lisäkseen Norris yritti surmata Vera Wilbyn (90), mutta hänet onnistuttiin pelastamaan. Syyllinen tuomittiin maaliskuussa 2008 neljään elinkautiseen ja 20 lisävankeusvuoteen murhan yrityksestä. Ennen armahduksen mahdollisuutta hän joutuu istumaan vähintään 30 vuotta.Killer nurse Colin Norris must serve at least 30 years Norrisin tuntema viha vanhuksia kohtaan alkoi kehittyä jo hänen harjoittelija-aikoinaan. Moneen otteeseen hän jopa kieltäytyi työskentelemään heidän parissaan. Hänen mieleensä oli jäänyt sairaanhoitaja Jessie McTavishia koskenut luento. McTavish oli vuonna 1974 saanut insuliinisurmasta elinkautisen, vaikkakin valitus vuonna 1976 oli johtanut tuomion kumoamiseen.The hatred that turned Colin Norris into serial killer Valmistuttuaan Norris muutti Leedsiin vuonna 2001. Hän työskenteli toukokuussa 2002 ortopedisellä osastolla, jossa päätti kokeilla modus operandiaan 90-vuotiaalla Vera Wilbyllä. Nainen oli ollut lonkkaleikkauksessa kaaduttuaan. Norris antoi tälle morfiinia ja sitten insuliinia. Uhri oli hädin tuskin tajuissaan, kun hänen havaittiin saaneen äkillisen, selittämättömän hypoglykeemisen kohtauksen. Wilby selvisi, mutta Norris päätti epäonnistumisesta huolimatta jatkaa. Ludlamin, Bourken ja Crookesin kohdalla Norris onnistui. Heidän jälkeensä hän valitsi uhrikseen Ethel Hallin. Hallin tilassa tapahtui 20. marraskuuta 2002 merkittävä käänne huonompaan. Hän vajosi koomaan ja kuoli tajuihinsa palaamatta 11. joulukuuta. Norris oli jopa "ennustanut" tarkalleen potilaan kuolinajan. Diabetesasiantuntija tri Emma Ward hämmästyi Ethel Hallin joutumisesta koomaan niin suuresti, että määräsi verikokeet, jotka paljastivatkin noin 12-kertaisiksi tavallisesta kohonneet insuliinitasot. Epäilykset heräsivät, koska potilas ei ollut diabeetikko. Todistusaineistoa kertyi, ja oikeudenkäynti alkoi lokakuussa 2007. Norris on homoseksuaali.Colin Norris: From student to deadly abuser == Lähteet == Luokka:Brittiläiset sarjamurhaajat Luokka:Sairaanhoitajat Luokka:Henkirikoksiin syyllistyneet terveydenhoidon ammattilaiset Luokka:Vuonna 1976 syntyneet Luokka:Elävät henkilöt
Tierasammalet

Tierasammalet (Racomitrium) on kivisammalten heimoon kuuluva suku. Kaikki lajit ovat elinvoimaisia lapintierasammalta lukuun ottamatta, joka on puutteellisesti tunnettu. Kaksi yleisintä Suomessa esiintyvää lajia ovat kellanvihreä kivitierasammal sekä noin 20 cm korkea kalliotierasammal.Facta 2001. s. 579 ==Suomessa esiintyvät tierasammallajit== * Racomitrium aciculare - purotierasammal * Racomitrium affine - lenkotierasammal * Racomitrium aquaticum - tihkutierasammal * Racomitrium canescens - hietikkotierasammal * Racomitrium elongatum - rannikkotierasammal * Racomitrium ericoides - somertierasammal * Racomitrium fasciculare - kimpputierasammal * Racomitrium heterostichum - silotierasammal * Racomitrium lanuginosum - kalliotierasammal * Racomitrium macounii subsp. alpinum - lapintierasammal * Racomitrium microcarpon - kivitierasammal * Racomitrium sudeticum - tunturitierasammal == Lähteet == *
Mitchell Parish

Mitchell Parish, alun perin Michael Hyman Pashelinsky (10. heinäkuuta 1900 – 31. maaliskuuta 1993) oli yhdysvaltalainen sanoittaja. Hänen tunnetuimpia sanoituksiaan ovat ”Stardust”, ”Sweet Lorraine”, ”Deep Purple”, ”Stars Fell on Alabama” ja ”Sophisticated Lady”. Parish syntyi Liettuassa vuonna 1900. Hänen perheensä muutti Yhdysvaltoihin, Shreveportin kaupunkiin Louisianassa, Parishin ollessa seitsemän kuukauden ikäinen. Neljävuotiaana hän muutti New Yorkiin, jossa vietti lapsuutensa. Hänen ensimmäinen työnantajansa oli musiikintuottaja Jack Mills, jonka yhtiölle Parish kirjoitti huumorimusiikkia vaudeville-esityksiin 12 dollarin viikkopalkalla. Parishin ensimmäinen menestyskappale oli vuoden 1928 ”Sweet Lorraine”, ja vuotta myöhemmin seurasi Hoagy Carmichaelin säveltämä ”Stardust”, josta tuli yksi aikakauden suurimmista populaarimusiikin hiteistä ja yksi nauhoitetuimmista jazzstandardeista. Vaikka itsenäisten populaarimusiikin kappaleiden kirjoittaminen olikin hänen pääasiallinen työnsä, Parish sanoitti toisinaan myös näytelmämusiikkia. Hänen sanoituksiaan käytettiin muun muassa musikaaleissa Cotton Club Parade, Earl Carroll Vanities of 1940 ja Icecapades of 1941. Sanoitustensa lisäksi hän julkaisi runokirjan For Those in Love. == Lähteet == Luokka:Yhdysvaltalaiset sanoittajat Luokka:Songwriters Hall of Fame Luokka:Vuonna 1900 syntyneet Luokka:Vuonna 1993 kuolleet
Arthur Mentz

Arthur Mentz (7. maaliskuuta 1882 Elbing – 1957)Bonnet, s. 130–131Haeger, s. 79 oli saksalainen opettaja ja pikakirjoitushistorioitsija, joka tunnetaan erityisesti antiikin pikakirjoituksen tuntijana. Mentz opiskeli Königsbergin Albertus-yliopistossa klassista filologiaa, historiaa ja maantiedettä. Hän valmistui filosofian tohtoriksi vuonna 1906 ja toimi sen jälkeen yliopistossa pikakirjoituksen lehtorina. Kun Königsberg (nykyinen Kaliningrad) siirrettiin Neuvostoliitolle vuonna 1945, Mentz muutti Rintelniin. Mentz tutustui jo nuorena Gabelsbergerin pikakirjoitusjärjestelmään, ja myöhemmin hän kirjoitti useita kirjoja pikakirjoituksen historiasta. == Teoksia == * Geschichte der Stenographie, 1910 * Lehrbuch der Deutschen Einheitskurzschrift, 1925 * Antike Stenographie, 1927 * Die Tironischen Noten, 1945 * Geschichte der Kurzschrift, 1949 == Lähteet == * * === Viitteet === Luokka:Pikakirjoittajat Luokka:Saksalaiset historioitsijat Luokka:Vuonna 1882 syntyneet Luokka:Vuonna 1957 kuolleet
Scott Garland (showpainija)

thumb|Scotty 2 hotty Scott Ronald Garland (s. 2. heinäkuuta 1973)Scotty 2 Hotty Wrestlingdata sivustollaViitattu 7.7.2024 on yhdysvaltalainen showpainija, joka tunnetaan parhaiten työskennellessään WWE:ssä vuosina 1999–2007 kehänimellä Scotty 2 Hotty.Scotty 2 Hotty WWE SuperstarViitattu 7.7.2024 Garlandilla on vuodesta 2023 työskennellyt All Elite Wrestlingissä ja hän toimii siellä tuottajana sekä valmentaja.Scotty 2 Hotty says his AEW hiring came 'kind of out of nowhere'Viitattu 7.7.2024 Garland paini ensi kertaa WWE:ssä ottelemalla Tag Team -ottelun Sonny Blazen kanssa ja käytti tällöin Scott Tayloria kehänimenään. ==Lähteet== Luokka:Yhdysvaltalaiset showpainijat Luokka:Vuonna 1973 syntyneet Luokka:Elävät henkilöt
Karl Denke

Karl Denke (12. elokuuta 1870 – 22. joulukuuta 1924) oli saksalainen sarjamurhaaja ja kannibaali. Hän syntyi nykyisessä Puolan Ziębicessä. Aikuisiällään hän soitti urkuja paikallisessa kirkossa. Denken rikokset tapahtuivat vuosina 1903–1924. Hän joutui pidätetyksi joulukuussa 1924 hyökättyään kirveen kanssa erään miehen asuntoon. Poliisi löysi Denken kotoa ihmislihaa, ja muistikirjassa oli tietoja kolmestakymmenestä henkilöstä, jotka olivat joutuneet sarjamurhaajan uhreiksi vuosien varrella. Uhreista 27 oli miehiä ja kuusi naisia. Denke kirjoitti muistikirjaan uhrien painot kuolleena, alasti sekä suolistettuna. Denke teki itsemurhan hirttäytymällä taskuliinaansa selliinsä pidätyksen jälkeen. On myös epäilty, että Denke olisi myynyt murhaamiensa ihmisten lihaa Breslaun (nyk. Wrocław) torilla. ==Lähteet== Luokka:Saksalaiset sarjamurhaajat Luokka:Kannibaalit Luokka:Vuonna 1870 syntyneet Luokka:Vuonna 1924 kuolleet
Paasisammalet

Paasisammalet (Schistidium) on kivisammalten heimoon kuuluva suku. Ne kasvavat erilaisilla kivialustoilla ja muistuttavat kivisammalia. ==Suomessa esiintyvät paasisammallajit== * Schistidium agassizii - koskipaasisammal * Schistidium apocarpum - rauniopaasisammal * Schistidium boreale - pohjanpaasisammal * Schistidium confusum - pulmapaasisammal * Schistidium crassipilum - etelänpaasisammal * Schistidium crenatum - rosopaasisammal * Schistidium dupretii - paahdepaasisammal * Schistidium elegantulum - siropaasisammal * Schistidium flexipile - mutkapaasisammal * Schistidium frigidum - paljakkapaasisammal * Schistidium frisvollianum - ruijanpaasisammal * Schistidium lancifolium - peitsipaasisammal * Schistidium maritimum - meripaasisammal * Schistidium papillosum - nystypaasisammal * Schistidium platyphyllum - virtapaasisammal * Schistidium poeltii - piekananpaasisammal * Schistidium pulchrum - somapaasisammal * Schistidium recurvum - kierrepaasisammal * Schistidium rivulare - puropaasisammal * Schistidium robustum - huuhkajanpaasisammal * Schistidium scandicum - vuoripaasisammal * Schistidium sordidum - kurkkiopaasisammal * Schistidium submuticum - pikkupaasisammal * Schistidium tenerum - lapinpaasisammal * Schistidium trichodon - mustapaasisammal * Schistidium umbrosum - varjopaasisammal * Schistidium venetum - suonipaasisammal == Lähteet == == Aiheesta muualla == *ITIS: Schistidium *Flora of North America: Schistidium *
Hitusammalet

Hitusammalet (Seligeria) on hitusammalten heimoon kuuluva suku. Ne ovat hyvin pieniä kalkkikallioilla kasvavia kärkipesäkkeisiä lehtisammalia. ==Suomessa esiintyvät hitusammallajit== * Seligeria brevifolia - kaitahitusammal * Seligeria calcarea - kalkkihitusammal * Seligeria campylopoda - kaarihitusammal * Seligeria diversifolia - idänhitusammal * Seligeria donniana - sahahitusammal * Seligeria pusilla - karstahitusammal * Seligeria recurvata - etelänhitusammal * Seligeria subimmersa - piilohitusammal * Seligeria tristichoides - rivihitusammal == Lähteet == Luokka:Kynsisammalet (alaluokka)
Felix von Kunowski

Felix von Kunowski (1868–1942)Mentz, s. 125 oli saksalainen upseeri ja pikakirjoitusjärjestelmän kehittäjä. Felix von Kunowski kehitti yhdessä veljensä Albrecht von Kunowskin kanssa Kansallispikakirjoitus-nimisenRäty, s. 10 pikakirjoitusjärjestelmän, joka julkaistiin vuonna 1898. He julkaisivat vuonna 1895 yhdessä myös kirjan Die Kurzschrift als Wissenschaft und Kunst.Bonnet, s. 114–115 == Lähteet == * * * === Viitteet === Luokka:Pikakirjoittajat Luokka:Saksalaiset sotilaat Luokka:Vuonna 1868 syntyneet Luokka:Vuonna 1942 kuolleet
Fredrik Nilsson

Fredrik Nilsson (s. 16. huhtikuuta 1971 Västerås, Ruotsi) on ruotsalainen jääkiekkovalmentaja sekä entinen jääkiekkoilija, pelipaikaltaan vasen laitahyökkääjä. ==Pelaajaura== Nilsson aloitti ammattilaisuransa kotikaupunkinsa joukkueessa Västerås IK:ssa kaudella 1988–89. Keväällä 1991 San Jose Sharks varasi hänet NHL:ään kuudennella kierroksella. Pelattuaan kaksi kautta Luleå HF:ssa, Nilsson siirtyi San Jose Sharksiin kaudeksi 1993–94, mutta pääsi pelaamaan ainoastaan farmisarja IHL:n pelejä Kansas City Bladesin riveissä. Bladesissa Nilsson pelasi kaikkiaan kolme kautta, kunnes palasi Luulajaan kausiksi 1996–97 ja 1997–98. Kauden 1998–99 Nilsson pelasi SM-liigan Jokereissa. Hän pelasi helsinkiläisseurassa myös seuraavan kauden ensimmäiset 12 ottelua, mutta siirtyi sen jälkeen Sveitsin pääsarjan Kloten Flyersiin. Pelattuaan yhden kauden Saksan DEL-liigan Kölner Haiessa, Nilsson lopetti pelaajauransa kasvattajaseurassaan Västerås IK:ssa. Hän pelasi kyseisessä seurassa viimeiset kautensa; 2003–04 ja 2005–06. Tuolloin Västerås pelasi Ruotsin toiseksi korkeimmalla sarjatasolla, HockeyAllsvenskanissa. ==Lähteet== * Luokka:Ruotsalaiset jääkiekkoilijat Luokka:San Jose Sharksin varaamat pelaajat Luokka:Vuonna 1971 syntyneet Luokka:Elävät henkilöt
Víctor Casadesús

Víctor Manuel Casadesús Castaño (s. 28. helmikuuta 1985 Palma, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan hyökkääjä. == Ura == Víctor on kotikuntansa Mallorcan kasvatti. Hän teki ensiesiintymisensä edustusjoukkueessa 17. huhtikuuta 2005 kotiottelussa Valenciaa vastaan. Seuraavina kausina hän osoittautui hyödylliseksi hyökkäyspään pelaajaksi joukkueessa. Kauden 2007–2008 hän aloitti Mallorcassa, mutta siirtyi sen puolivälissä loppukauden kestävällä lainasopimuksella Segunda Divisiónissa pelanneeseen Real Sociedadiin. Hän pelasi joukkueessa 18 ottelua ja teki niissä kuusi maalia. Baskiseura epäonnistui kuitenkin lopulta tavoitteessaan palata maan pääsarjaan Primera Divisióniin seuraavaksi kaudeksi. Víctor palasi lainapestin jälkeen kasvattajaseuraansa, mutta elokuussa 2008 hänet lainattiin jälleen tällä kertaa Gimnàstic Tarragonaan. Hän teki kauden aikana 13 maalia, joka oli hänen oma henkilökohtainen yhden kauden maaliennätys. Kaudeksi 2009–2010 hän palasi Mallorcaan, jossa hänen roolikseen muodostui lähinnä olla vaihtohyökkääjänä. Hän sai kuitenkin enemmän vastuuta Copa del Reyn otteluissa. 14. tammikuuta 2010 hän teki cup-ottelussa tärkeän osuman Rayo Vallecanoa vastaan. == Aiheesta muualla == * Víctorin tilastot BDFutbol- sivustolla Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Georgian sisällissota

Georgian sisällissota käytiin Georgiassa Neuvostoliiton hajoamisen jälkeen 1990-luvun alkupuolella. Siihen kuului neljä osittain samanaikaista osaa: konfliktit itsenäisyyttä tavoittelevissa Abhasiassa (1992–1993) ja Etelä- Ossetiassa (1988–1992), sotilasvallankaappaus vuoden 1991 lopussa ja siinä syrjäytetyn Zviad Gamsakhurdian nousu takaisin valtaan vuonna 1993. Levottomuudet Abhasiassa ja Etelä-Ossetiassa alkoivat jo ennen Georgian itsenäistymistä. Vuonna 1989 Neuvostoliitto lähetti rauhanturvaajia Etelä- Ossetiaan hillitsemään georgialaisten ja osseettien välisiä kahakoita. Etelä- Ossetian sota (1991–1992) päättyi siihen, että Etelä-Ossetia käytännössä irtautui Georgian keskushallinnosta. Gamsakhurdian kausi Georgian johtajana kuitenkin päättyi 1993.Georgia 1992 Civil War. Global Security. Viitattu 22.2.2015. Vuonna 1994 Georgia solmi Abhasian kanssa tulitauon, johon sisällissodan katsotaan päättyneen. Vuonna 2001 ne solmivat hyökkäämättömyyssopimuksen.Georgia Timeline BBC News. Viitattu 22.2.2015. == Lähteet == Luokka:1900-luvun sodat Luokka:1990-luku Sisällissota Luokka:Aasian valtioiden sisällissodat Luokka:Neuvostoliiton jälkeiset konfliktit
Mile Sterjovski

Mile Sterjovski (s. 27. toukokuuta 1979 Wollongong, Australia) on australialainen jalkapalloilija. 181 senttimetriä pitkän Sterjovskin pelipaikka oli useimmiten keskikentän oikealla laidalla tai hyökkäyksessä. Hän pelasi seuratasolla kotimaansa lisäksi muun muassa Ranskassa, Sveitsissä, Turkissa ja Englannissa. Sterjovski aloitti ammattilaisuransa synnyinkaupunkinsa Wollongong Wolvesissa ja pelasi vähän aikaa Illawarra Lionsissa, kunnes teki läpimurtonsa Sydney Unitedin ja Parramatta Powerin riveissä. Näissä seuroissa 68 sarjaottelussa tekemillään 31 maalilla hän ansaitsi siirron Ranskan Ligue 1:n Lilleen vuonna 2000. Neljän Lille-kauden jälkeen Sterjovski siirtyi Sveitsin pääsarjan FC Baseliin kolmeksi kaudeksi. Hän voitti Sveitsin mestaruuden jo ensimmäisellä kaudellaan ja toisena kautena hän oli osa UEFA Cupin neljännesvälieriin yltänyttä Baselin joukkuetta. Kesällä 2007 Sterjovski muutti Turkkiin Hacettepen joukkueeseen. Jo tammikuussa 2008 Sterjovski ilmoitti, että hän aikoo jättää Turkin perheeseensä liittyvistä henkilökohtaisista syistä. Hän kertoi myös neuvottelevansa Englannin valioliigan Derbyn kanssa. Siirto Derbyyn toteutui työlupa-asioiden selvittyä 24. tammikuuta. Sterjovski pelasi kevätkauden ajan säännöllisesti Derbyn oikeana laitalinkkinä. Seuraavalla kaudella Sterjovskille ei riittänyt roolia manageri Paul Jewellin joukkueessa. Hänen vastuunsa lisääntyi kuitenkin Nigel Cloughin tultua joukkueen valmentajaksi. Kesällä 2009 Sterjovski siirtyi siitä huolimatta takaisin kotimaahansa Perth Gloryn joukkueeseen. Siirtosummaa ei ilmoitettu julkisuuteen. Sterjovski allekirjoitti kolmivuotisen sopimuksen. Hän on Perthissä palkkakaton ulkopuolinen niin sanottu marquee-pelaaja. Sterjovski pelasi ensimmäisen A-maaottelunsa Australian maajoukkueessa vuonna 2000. Hän edusti maataan MM- kisoissa vuonna 2006 pelaten kolmessa Australian neljästä ottelusta ja oli voittamassa OFC Nations Cupia vuonna 2004. Kaikkiaan hän pelasi maajoukkueessa 44 ottelua ja teki niissä kahdeksan maalia. == Lähteet == Luokka:Australialaiset jalkapalloilijat Luokka:Vuonna 1979 syntyneet Luokka:Elävät henkilöt
Mustanmeren talousjärjestö

Mustanmeren talousjärjestö eli BSEC on kahdentoista Mustanmeren alueen valtion talousjärjestö, jonka ne perustivat vuonna 1992. Järjestön tavoitteena on lisätä jäsenmaiden välistä kanssakäymistä ja turvata näin rauha, hyvinvointi ja hyvät naapuruussuhteet. Yhdentoista perustajajäsenen jälkeen Serbia on liittynyt mukaan lisäten nykyisen jäsenmäärän 12 valtioon. Kaikki jäsenmaat eivät ole rannikkovaltioita, vaan muunlaiset taloudelliset suhteet kelpaavat myös jäsenyyden perusteluksi. == Jäsenvaltiot== ===Perustajavaltiot=== * * * * * * * * * ===Myöhemmin liittyneet jäsenvaltiot=== * (liittyi 1995) * (liittyi 1997) * (edeltäjä liittyi 2004) ==Tarkkailijajäsenet== * * * * * * * * * * * * * == Lähteet == Luokka:Kansainväliset talousjärjestöt Luokka:Yhdistyneiden kansakuntien tarkkailijajäsenet
America (yhtye)

pienoiskuva|Yhtyeen jäsenet vuonna 1975 julkaistun Hearts-albumin mainoskuvassa. America on amerikkalainen rock -yhtye, jonka Gerry Beckley, Dewey Bunnell ja Dan Peek perustivat Lontoossa vuonna 1967. Yhtyeen jäsenet olivat tavanneet toisensa Lontoossa, jossa kaikkien kolmen muusikon isät olivat Yhdysvaltain ilmavoimien palveluksessa. America oli varsin tunnettu etenkin 1970-luvulla, jolloin se julkaisi useita suosittuja kappaleita, kuten ”Ventura Highway”, ”Tin Man”, ”Sister Golden Hair” ja ”A Horse With No Name”. Vuonna 1972 America voitti parhaan uuden artistin Grammy-palkinnon. 16\. tammikuuta 2007 yhtye julkaisi studioalbumin Here & Now, joka oli sen ensimmäinen yli kahteenkymmeneen vuoteen. ==Diskografia== *America (1972) *Homecoming (1973) *Hat Trick (1973) *Holiday (1974) *Hearts (1975) *Hideaway (1976) *America Live (1977) *Harbor (1977) *Silent Letter (1979) *Alibi (1980) *A View From the Ground (1982) *Your Move (1983) *Perspective (1984) *In Concert (1990) *Hourglass (1994) *King Biscuit Flower Hour (1996) *Human Nature (1998) *Highway: 30 Years of America (2000) *Holiday Harmony (2002) *Here & Now (2007) *Live In Concert: Wildwood Springs (2008) *Hits: 40th Anniversary Edition (2011) *Back Pages (2011) *Lost & Found (2015) *The Warner Years 1971–1977 (2015) *Archives, Vol. 1 (2015) *An Introduction To : America (2017) *The Capitol Years 1979-1985 (2019) ==Aiheesta muualla== *American viralliset kotisivut *American virallinen fanisivusto Luokka:Yhdysvaltalaiset rockyhtyeet
Englannin ja Walesin vihreä puolue

Englannin ja Walesin vihreä puolue (, ) on Yhdistyneessä kuningaskunnassa vaikuttava ympäristöpuolue. Se on maan vihreistä puoluejärjestöistä merkittävin ja se on muodostunut Tony Whittakerin 1973 perustaman People Party -puolueen pohjalle monien vaiheiden kautta. Walesin puolue on osittain itsenäinen alajärjestö. Englannin ja Walesin vihreä puolue kannattaa julkisia palveluita ja on euroskeptinen ja sosialistinen ja lukeutuu poliittiseen vasemmistoon. Eurooppa-politiikassa puolue kuuluu Euroopan vihreään puolueeseen. Vuonna 1999 puolue osallistui ensimmäistä kertaa Euroopan parlamentin vaaliin. Puolue sai yli miljoona ääntä ja kaksi jäsentä Euroopan parlamenttiin, jotka olivat lontoolainen Jean Lambert ja oxfordilainen Caroline Lucas. He onnistuivat säilyttämään MEP-paikkansa myös vaaleissa 2004 sekä 2009 kohenevin kannatusluvuin. Yhdistyneen kuningaskunnan vaalijärjestelmän eli enemmistövaalitavan vuoksi pienillä ja keskisuurilla puolueilla on usein vaikeuksia saada edustajiaan valtion parlamenttiin, mutta ensimmäinen puolueen parlamentaarikko oli ylähuoneen lordi Timothy Wentworth Beaumont, Baron Beaumont of Whitley, joka siirtyi vihreisiin liberaalipuolueesta 1999 ja kuoli 2008. Alahuoneessa ensimmäinen vihreän puolueen edustaja on puheenjohtaja, europarlamentaarikko, tohtori Caroline Lucas, joka voitti parlamenttivaaleissa 2010 yhdessä Brightonin vaalipiireistä työväenpuolueen David Lepperin parin tuhannen äänen marginaalilla. Hän tuli valituksi vaalipiiristä myös vuosien 2015 ja 2017 parlamenttivaaleissa ja kasvatti molemmissa vaaleissa ääniosuuttaan aikaisempaan verrattuna. Ylähuoneessa vihreitä edustaa paronitar Jennifer Helen Jones. Puolueella on vuonna 2024 yhteensä 852 kunnanvaltuutettua. == Lähteet == == Aiheesta muualla == Luokka:Yhdistyneen kuningaskunnan puolueet Luokka:Vihreät puolueet Luokka:Euroopan vihreä puolue
Orinoco (Nicaragua)

Orinoco on kylä Nicaraguan Karibianmeren puoleisella rannikolla, Laguna de Perlasin rannalla. Asukkaita kylässä on noin 2000. Kylään ei ole yhteyttä maanteitse. Vesitse kylään pääsee sekä Bluefieldsin kaupungista (pikaveneellä 2 tuntia) tai Rio Escondido -jokea pitkin. Asukkaat ovat garifuneja. Orinoco on Nicaraguan garifunien tärkein keskus. Orinocossa puhutaan kreolienglantia. Kouluissa opetuskielinä ovat espanja ja englanti, mutta lapsille opetetaan myös garifunan kieltä. Garifunien suurta perinnejuhlaa vietetään 19. marraskuuta Orinocossa. Juhla kestää useita päiviä ja paikalle saapuu pari- kolmetuhatta vierasta. Päivää on juhlittu vuodesta 1994. Kumppani 3/2007: Nicaruan garifunat ==Lähteet== Luokka: Nicaraguan maantiede
Kubaninturi

Kubaninturi eli länsikaukasianvuohi (Capra caucasica) on erittäin uhanalainen vuohieläin, jota tavataan vain Kaukasuksen länsiosassa Georgiassa ja Venäjällä. Sen nimi juontuu Pohjois-Kaukasiassa sijaitsevasta Kuban-joesta sekä venäjän kielen sanasta tur, joka merkitsee 'kaukasialaista vuohta'.Ultimate Ungulate Luettu 14.2.2012 Kubaninturin levinneisyysalue on vain noin 250 kilometrin pituinen ja leveimmillään 70 kilometriä. Kubaninturit elävät vuorten rinteillä 800 ja 4 000 metrin välillä. Talvella ne keskittyvät aurinkoisille rinteille, ja osa yksilöistä pysyttelee puurajan alapuolella. Kesäksi ne levittäytyvät laajemmalle alueelle. Kaukasusvuoriston itäosassa eläviä kaukasianvuorikauriita (Capra caucasica cylindricornis) pidetään joskus omana lajinaan Capra cylindricornis, joskus saman lajin erillisenä populaationa. Näiden kahden populaation yksilöt muistuttavat muutoin melko paljon toisiaan, mutta niiden sarvet ovat muodoltaan erilaiset. Kubaninturi kasvaa noin metrin korkuiseksi ja painaa noin 65 kiloa. Sen turkki on pääosin punaruskea, vatsa on vaaleampi kuin muu vartalo. Nimialalajin uroksella on jopa 18-senttinen leukaparta. Sarvissa on voimakkaita rengasmaisia kohoraitoja. Myös naaraalla on sarvet, mutta ne ovat pienemmät kuin uroksella, jonka sarvet voivat kehittyä jopa 70-senttisiksi. Vuonna 2004 kubanintureja arvioitiin olevan jäljellä 5 000–6 000 yksilöä. Kannan vähenemiseen ovat olleet syynä salametsästys ja lisääntyvä kotieläinten laidunnus. Luonnollisia kuolemia aiheuttavat lumivyöryt ja kubanintureja saalistavat sudet ja ilvekset. Aiemmin niitä söi myös leopardi, joka on kuitenkin nykyisin alueella erittäin harvinainen. Itäisiä kaukasianvuorikauriita – joita muun muassa IUCN pitää erillisenä lajina Capra cylindricornis – on lisäksi noin 12 000 yksilöä, ja ne luokitellaan uhanalaisuudeltaan vain silmälläpidettäviksi. == Lähteet == == Aiheesta muualla == * ADW: Capra caucasica – West Caucasian tur Luokka:Vuohieläimet Luokka:Uhanalaiset nisäkkäät
GUAM

GUAM, virallisesti Demokratian ja talouden kehittämisjärjestö GUAM (, , , ), on neljän entisen Neuvostoliiton tasavallan muodostama liitto. Sen päämaja sijaitsee Kiovassa, Ukrainassa. Puheenjohtajuus kiertää näiden välillä ja kestää vuoden kerrallaan alkaen tammikuun 1. päivänä. Vuonna 2024 puheenjohtajana toimii Azerbaidžan. Järjestön pääsihteerinä on vuodesta 2016 lähtien toiminut azerbaidžanilainen Altay Əfəndiyev. == Historia == Järjestö perustettiin Strasbourgissa 10. lokakuuta 1997 Georgian, Ukrainan, Azerbaidžanin ja Moldovan kesken. Nimi GUAM tulee jäsenmaiden alkukirjaimista. Uzbekistan kuului liittoon vuosina 1999–2005, jolloin sen nimi oli GUUAM. Järjestö sopi vuonna 2002 suunnittelutyön aloittamisesta, joka tähtäisi jäsenmaat kattavan vapaakauppa-alueen perustamiseen. Vuoteen 2014 asti järjestön työkieli oli venäjä, mutta tämä vaihdettiin englantiin Ukrainan ulkoministerin Pavlo Klimkinin aloitteesta. == Toiminta nykyään == Järjestön tavoitteena on demokratian ja taloudellisen kehityksen edistäminen jäsenvaltioiden alueella. Vuonna 2017 jäsenvaltiot allekirjoittivat vapaakauppasopimukseen tähtäävän sopimuksen, jonka nojalla maiden tullikäytäntöjä yhtenäistettiin. Samassa yhteydessä Ukrainan pääministeri Volodymyr Hroisman ilmoitti, että järjestö pyrkii lujittamaan suhteitaan Japaniin, Yhdysvaltoihin ja Visegrád-maihin. Jäsenmaista Georgia, Ukraina ja Moldova ovat hakeneet EU-jäsenyyttä. Azerbaidžan on myös alkanut kehittää erityisesti kaasuinfrastruktuuriaan Eurooppaan. == Galleria == Tiedosto:GUAM Summit 2006.jpg|Ukrainalainen GUAM:in kunniaksi julkaistu postimerkki vuodelta 2006 Tiedosto:GUAM member states.png|GUAM:in jäsenvaltiot sinisellä. Entinen jäsen Uzbekistan punaisella. == Lähteet == Luokka:Georgian historia Luokka:Ukrainan historia Luokka:Azerbaidžanin historia Luokka:Moldovan historia Luokka:Uzbekistanin historia Luokka:Kansainväliset diplomaattiset järjestöt Luokka:1997 Luokka:Yhdistyneiden kansakuntien tarkkailijajäsenet Luokka:Aasian kansainväliset järjestöt Luokka:Seulonnan keskeiset artikkelit
Šoti

Šoti on perinteinen georgialainen vehnäleipä. Se muistuttaa muodoltaan kanoottia. Leipä saa muotonsa, kun se paistetaan pyöreän hiiliuunin sisäseiniä vasten kuten intialainen naan. == Lähteet == == Aiheesta muualla == *Georgian Bread, Brooklyn Yelp *Tamaba View London Luokka:Georgialainen keittiö Luokka:Leivät